मॉस्को: भारत के विश्‍वनाथन आनंद ने शानदार प्रदर्शन करते हुए ताल मेमोरियल रैपिड शतरंज खिताब जीत लिया है. विश्व रैपिड चैम्पियन आनंद ने खेल के इस प्रारूप में शानदार फॉर्म जारी रखते हुए यहां अंतिम दौर में इस्राइल के बोरिस गेलफैंड के साथ बाजी ड्रॉ रखी और खिताब अपने नाम कर लिया. आनंद के संभावित नौ में से छह अंक रहे. उन्होंने चार जीत हासिल की और चार बाजियां ड्रॉ खेलीं। उन्हें एकमात्र बाजी में हार तीसरे दौर में अजरबेजान के शखरियार मामेदयारोव से मिली लेकिन इसके बाद इस शीर्ष भारतीय खिलाड़ी ने शानदार फार्म दिखाया.